**Spracovanie papieroviny na papier**

 **Princíp preberania** vláknitej suspenzie na papierový list na site je už známy okolo 2000 rokov. Je základom pre modernú strojovú výrobu, aj keď strojová výroba dovolila podstatne rozšíriť sortiment výrobkov a používaných surovín. Dávnejšie sa papierovina preberala na site ručne, potom sa namáhavo lisovala, nakoniec sušila a hotový papier sa ešte upravoval.

 **Výroba papiera ručne** je to papier, ktorý sa naberá z drevených nádob na sito, ktoré je upevnené na drevenom rámiku, kde sa odvodní. Po vylisovaný nadbytočnej vody sa jednotlivé hárky papiera prírodne usušia, a potom sa povrchovo gleja ponorením do glejového roztoku.

 **Po ďalšom prírodnom sušení** a prípadnom hladení získavame veľmi trvanlivý kvalitný papier, vzácneho prírodného charakteru. Má veľkú pevnosť, zvonivosť, tvrdosť, rozmerovú stálosť a nie je na ňom viditeľný smer výroby.

 **Charakteristickým znakom** tohto papiera je nerovný prírodný okraj. Aby sa zachoval typický nerovný okraj, papier sa neorezáva. Preto sa vyrába v menších rozmeroch a to spravidla vo formáte A4. Ak treba papier rezať(rozdeliť hárok na menší rozmer),má sa tak robiť trhaním a nie rezaním.

 **V knihárstve** sa s ním stretneme pri väzbe drahších pamätných kníh. Môžeme ho použiť aj na predsádky pri vzácnych publikáciách.

**Strojový papier**

 **Vyrába sa** bezdrevný biely a strojovo hladký s vlastnosťami písacích papierov. Je určený na písanie strojom a na výrobu obchodných listových papierov.